Nariadenie Komisie (ES) č. 822/97
zo 6. mája 1997,
ktorým sa mení a dopĺňa nariadenie (EHS) č. 2676/90 stanovujúce analytické metódy spoločenstva pre sektor vína
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 822/87 zo 16. marca 1987 o spoločnej organizácii trhu s vínom [1], naposledy zmenené a doplnené nariadením (ES) č. 536/97 [2], najmä na jeho článok 74,
keďže príloha nariadenia Komisie (EHS) č. 2676/90 [3], naposledy zmeneného a doplneného nariadením (ES) č. 69/96 [4], obsahuje opis týchto analytických metód; keďže v súlade s medzinárodne uznávanými kritériami bola vyvinutá a schválená analytická metóda pomeru izotopov kyslíka 18O/16O vo vode obsiahnutej vo víne; keďže uplatňovanie tejto metódy môže vylepšiť spôsob kontroly autentickosti vína a iných vinárskych výrobkov; keďže popis tejto novej metódy prijal Medzinárodný úrad pre vinič a víno; keďže táto metóda by mala byť priložená k spomínanému nariadeniu;
keďže opatrenia ustanovené týmto nariadením sú v súlade so stanoviskom Riadiaceho výboru pre víno,
PRIJALA TOTO NARIADENIE:
Článok 1
Kapitola 43, uvedená v prílohe k tomuto nariadeniu, sa pridáva k prílohe nariadenia (EHS) č. 2676/90.
Článok 2
Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 6. mája 1997